Brunsule

Brunsule (Sula leucogaster) er en ganske stor sjøfugl som tilhører i sulefamilien (Sulidae), der arten inngår i slekten Sula. Arten består som fire underarter.

Biologi 

Voksne brunsuler blir om lag 64–85 cm lange og har et vingespenn på cirka 132–155 cm. Hannen blir litt mindre enn hunnen og veier typisk , mens hunnen gjerne veier .

Kjønnene er ganske like. Hodet og overkroppen er mørk brun i skarp kontrast til den hvite undersiden. Ungfuglene er grå-brune med mørkere farge på hodet, vinger og hale. Selv om disse fuglene vanligvis er tause, gir de fra seg sporadiske lyder i hekketiden som kan beskrives nærmest som grynting eller kvekking.

Arten er strengt marin og har pantropisk utbredelse. Fuglene hekker på øyer og kyster i tropiske deler av Atlanterhavet og Stillehavet, men også f.eks på Christmasøya i Indiahavet. De er svært tallrike i hekkeområdene på øyene i Mexicogolfen og Det karibiske hav. Hekkingen foregår i store kolonier. Hunnen legger to egg med tykt blått kalkskall på bakken i en haug av knuste skjell og vegetasjon. Parene holder som regel sammen over flere hekkesesonger. De utfører omfattende hilsningsritualer. Om vinteren streifer den på sjøen over et større område.

Brunsulene er spektakulære dykkere og stuper ned i havet med høy hastighet. De spiser hovedsakelig små fisk eller blekksprut. De samles gjerne  rundt stimer av fisk og skummer overflaten for dermed å få fisk til å hoppe. Selv om de er kraftige og raske til å fly er de spesielt klønete når de tar av og når de lander. De letter gjerne fra trær eller klippeskrenter og benytter seg av vinden når de letter.

Inndeling 
Inndelingen følger Birds of the World.

 Suliformes, sulefugler
 Sulidae, sulefamilien, 3 slekter, 10 arter
 Sula, 6 arter
 S. dactylatra, maskesule, 4 taxa
 S. granti, nazcasule, monotypisk
 S. nebouxii, blåfotsule, 2 taxa
 S. variegata, humboldtsule, monotypisk
 S. leucogaster, brunsule, 4 taxa
 S. l. brewsteri, hekker  på øyer i Californiabukta, samt på Três Marias, Clipperton og kanskje noen flere øyer
 S. l. leucogaster, nominatformen hekker på øyer i Mexicogolfen, Karibia og andre tropiske øyer i Atlanterhavet
 S. l. plotus, hekker på øyer i Rødehavet og (hovedsakelig det vestlige) Indiahavet østover til Australia og øyer i det sentrale Stillehavet
 S. l. etesiaca, hekker i fuktige regioner av det sentrale Mellom-Amerika og det nordvestre Sør-Amerika på stillehavssiden
 S. sula, rødfotsule, 3 taxa
 Papasula, monotypisk
 Morus, (havsuler), 3 arter

Referanser

Kilder 
 Hoyo, Josep del, Elliott, Andrew & Sargatal, Jordi: handbook of The Birds of The World, Vol. 1, p 325, Lynx Edicions Barcelona, 1992 ISBN 84-87334-10-5
 AnimalBehavior51:273,1197;68:1331. BullBOC101:339. Caldasia27:271. Condor58:107. Micronesica37:69.
 Harrison, Peter: Seabirds of the World, Princeton University Press,1996  ISBN 0-691-01551-1
 Bull, John og Farrand, Jr., John, The Audubon Society Field Guide to North American Birds, Eastern Region Alfred A. Knopf Publishing, 1984, New York, ISBN 0-394-41405-5

Eksterne lenker 
 

Sulefugler
Dyr formelt beskrevet av Pieter Boddaert
Fugler formelt beskrevet i 1783